BLA บวก 5% ลุ้นงบ Q4 แกร่ง รับแผนออกกรมธรรม์ใหม่-พอร์ตลงทุนโตตาม “บอนด์ยีลด์” ขึ้น
BLA พุ่ง 5% โบรกฯชูเป้า 41 บ. คาดงบไตรมาส 4 แข็งแกร่ง จากการออกกรมธรรม์ใหม่ และ Combined ratio ที่ต่ำลง ส่วนบอนด์ยีลด์ที่ปรับตัวขึ้นจะช่วยหนุน Sentiment บวกต่อบริษัทฯ
23 พ.ย. 2564

ผู้สื่อข่าวรายงานว่าวันนี้ (23 พ.ย. 2564) ราคาหุ้นบริษัท กรุงเทพประกันชีวิต จำกัด (มหาชน) หรือ BLA  ณ เวลา 14:43 น. อยู่ที่ระดับ 31.50 บาท เพิ่มขึ้น 1.50 บาท หรือ 5.00% โดยทำจุดสูงสุดที่ 31.75 บาท และทำจุดต่ำสุดที่ 30.50 บาท ด้วยมูลค่าการซื้อขาย 167.43 ล้านบาท

บล.กสิกรไทย ระบุในบทวิเคราะห์ (23 พ.ย. 2564) โดยทางฝ่ายวิจัยคาดว่างบไตรมาส 4/2564 จะรายงานออกมาแข็งแกร่งจากการออก Product ใหม่ และ Combined ratio ที่ต่ำลง ขณะที่ Bond yield ที่ปรับตัวขึ้นจะช่วยหนุน Sentiment บวกต่อบริษัทฯ ทั้งนี้แนะนำ “ซื้อ” ราคาเป้าหมาย 41 บาท